钦定古今图书集成/明伦汇编/官常典/第749卷 > 王世琇 颜则孔 徐一源 夏世英 朱国
## 钦定古今图书集成/明伦汇编/官常典/第749卷 > 王世琇 颜则孔 徐一源 夏世英 朱国

庆　、《沈试　》：侯忻　、沈仔　、张儒　、徐作霖、吴伯引　、周士美　、沈佖　、侯晙　、侯恒　、沈诚　、周士贵　、侯悰　、沈倜　、吴伯裔　、刘伯愚　、张渭　、纪懋勋　、孔亮。

按《明外史忠义传》：“世琇，字崑良，保定人。崇祯十年进
士。授归德推官，迁工部主事。十五年二月，李自成陷
陈州，乘胜犯归德。世琇将行，僚属邀共守，慨然曰：‘久
官其地，临难而去之，非谊也’。遂与同知颜则孔、经历
徐一源、商丘知县梁以樟、教谕夏世英、里居尚书周
士朴等誓众坚守。贼攻围七日，总督侯恂家商丘，其”
子举人方夏率家众斩关出，伤守者，众遂乱。贼乘之
入，世琇、则孔并遇害，则孔女闻之即自缢。一源分守
北城，杀贼多，城陷，巷战，骂贼死。以樟中贼刃，久而复
甦，妻张及子女仆从皆死，以樟竟遁免。世英持刃骂
贼，死于明伦堂。妻石亦自刎。一时同死者，尚书士朴
及工部郎中沈试、主事朱国庆、文华殿中书侯忻，广
西知府沈仔，威县知县张儒及举人徐作霖、吴伯引、
周士美等六人，官生沈佖、侯晙等三人，贡生侯恒、沈
诚、周士贵等八人，国学生侯悰、沈倜等四人，诸生吴
伯裔、张渭、刘伯愚等一百十馀人，作霖、伯引、伯裔、渭、
伯愚，皆郡中名士。则孔，沂州人；一源，海盐人；世英，祥
符人；士朴自有传。贼既破归德，寻陷鹿邑，知县纪懋
勋死之。陷虞城，署县事主簿孔亮亦死之。